En liten (ca. 15-20 millimeter), litt flat, avlang, matt svart hjortebille. Hannens kjever er moderat forstørrede, slanke og krumme med en oppstående, butt tann nær spissen, uten tenner på innersiden. Kroppen er noe dekket med lys bestøvning og er derfor ganske matt. Hode og pronotum er påfallende tett og grovt punkterte. Pronotum er rundet og har en smal, blank midtstripe. Hunnen ligner hannen, men uten de forstørrede kjevene.